หนูมีเพศสัมพันธ์กับแฟนวันที่23ไม่ได้สวมถุงยางอนามัยแต่หลั่งนอกค่ะ ตอนนั้นหนูมีน้ำเลือดใสๆก่อนเป็นประจำเดือนออกมาแล้วก็มีอาการปวดท้องนิดหน่อยค่ะ วันนี้วันที่30ประจำเดือนก็ยังไม่มาเลยค่ะ หนูจะท้องไหมคะ
สวัสดีค่ะ Ploy,หากประจำเดือนไม่มาภายใน 7 วัน นับจากที่ได้มีเพศสัมพันธ์ไป ก็จะถือว่าไม่ได้มีเพศสัมพันธ์ในระยะปลอดภัย โอกาสที่จะตั้งครรภ์นั้นอาจมีได้ โดยหากใช้วิธีการหลั่งนอก ก็จะมีโอกาสตั้งครรภ์ได้ประมาณ 4%-22%สำหรับน้ำเลือดใสๆ ที่ออกมาเล็กน้อยเพียง 1 วัน ก็อาจไม่ใช่เลือดประจำเดือน แต่อาจเกิดจากเป็นเลือดที่เกิดจากสาเหตุอื่นๆ เช่น เป็นเลือดออกช่วงไข่ตก หรือเลือดที่เกิดจากการฉีดขาดของเยื่อบุช่องคลอดจากการมีเพศสัมพันธ์ที่รุนแรง เป็นต้นหากหลังจากที่มีเพศสัมพันธ์ไปประมาณ 2 สัปดาห์ ยังไม่มีประจำเดือนมา แนะนำควรลองตรวจหาการตั้งครรภ์ดูด้วยค่ะแต่หากได้มีประจำเดือนมา ก็แสดงว่าไม่ได้มีการตั้งครรภ์เกิดขึ้น และหลังจากนี้ หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น โดยควรรอให้ประจำเดือนมา แล้วเริ่มใช้ยาภายใน 1-5 วัน นับจากวันแรกที่มีประจำเดือนมา ยาคุมหรือยาฉีด ก็จะออกฤทธิ์ในการป้องกันการตั้งครรภ์ได้ทันทีค่ะ